b'\n_START_ARTICLE_\nSuper Sentai\n_START_PARAGRAPH_\nAng Super Sentai Series (\xe3\x82\xb9\xe3\x83\xbc\xe3\x83\x91\xe3\x83\xbc\xe6\x88\xa6\xe9\x9a\x8a\xe3\x82\xb7\xe3\x83\xaa\xe3\x83\xbc\xe3\x82\xba S\xc5\xabp\xc4\x81 Sentai Shir\xc4\xabzu) ay ang pangalan na ibinigay sa pagpapalabas ng Hapones na "superhero team" genre ng mga palabas na nilikha ng Toei Company Ltd., Toei Agency at ng Bandai, at isinahimpapawid ng TV Asahi ("Super" ay tumutukoy sa paggamit nila ng mecha, at "sentai" ay salitang Hapones na ang ibig sabihin ay "task force" o "fighting squadron" o "pangkat mandirigma" at katagang ginamit sa mga lipon ng mga Hapones noong Ikalawang Digmaang Pandaigdig). Ang mga palabas ay mula sa genre na tokusatsu, featuring live action characters and colorful special effects, and are aimed mainly at families. Ang seryeng ito ay isa sa mga prominenteng tokusatsu productions sa Hapon, kasama Ultra Series, ng Kamen Rider Series, at ng Metal Hero Series._NEWLINE_Ang Super Sentai ay ang pinaghahanguan ng Power Rangers sa Estados Unidos.\n_START_SECTION_\nBuod ng mga Serye\n_START_PARAGRAPH_\nSa bawat palabas na Sentai, ang laban sa pagitan ng kabutihan at kasamaan ay ipinapakita, na kadalasang kabutihan ang laging panalo. Ang kadalasang premisa ng mga naturang serye ay ang pangkat ng limang tao (minsan ay tatlo lang sa ibang kaso) na nakakatanggap ng kapangyarihan (pang-salamangka man o pang-teknolohiya), nagsusuot ng makulay na kasuotan, gumagamit ng mga makabagong sandata at kakayahan sa martial arts upang kalabanin ang mga nilalang na mula sa ibang planeta o dimensiyon na nagnanasang sakupin ang planetang Daigdig. Karamihan sa mga episode, matapos kalabanin ng pangkat ng sentai ang mga lupon ng mga kalaban at ang "halimaw ng episode", gumagamit sila ng mga malalaking sasakyang pandigma na pawang sasakyan o hayop ("mecha") na maaaring magsama upang maging isang malaking robot upang kalabanin ang pinalaking halimaw.'